open-index/open-wikipedia-markdown huggingface dataset:
Ole Christensen Rømer

**Ole Christensen Rømer** (født  i Århus, død 19. september 1710 i København) var en dansk matematiker og astronom.

Under et ni års opphold i Paris brukte han den forsinkelsen han observerte ved måneformørkelsene av Jupiters måner når de var på vei bort ifra Jorden i forhold til når de var på vei mot Jorden, til å beregne lyshastigheten. Observasjonene gjorde han i 1672, og i 1676 anslo han den til å være 227&nbsp;000 km/s, et avvik på cirka 24&nbsp;prosent fra det som tre hundre år senere er fastslått å være korrekt.

Rømer var i 1683 hovedpersonen bak det nye fotsystemet som ble innført i Danmark-Norge, et system han baserte på et gjennomsnitt av rhinsk fot. Det viste seg imidlertid at Rømers beregninger av rhinsk fot var feil, slik at foten måtte omdefineres i 1698. Han foreslo i 1701 en egen temperaturskala, den såkalte Rømerskalaen.

Rømer var leder av observatoriet i Rundetårn 1685–1710.

## Lysets hastighet

I ettertiden regnes den største vitenskapelige bedriften til Ole Rømer å være bestemmelsen av lysets hastighet, eller *Lysets Tøven* (lysets forsinkelse) som Rømer selv omtalte fenomenet. I det samtidige vitenskapelige miljøet var det allerede en forståelse av at lyset hadde en definert og ikke uendelig hastighet, men det var ennå ingen som hadde målt denne hastigheten.

Rømer oppdagelse ble muliggjort av to omtrent samtidige teknologiske fremskritt: kraftige teleskop og nøyaktige kronografer (for måling av tid), men det er Rømers intellekt som benyttet målingene til en oppsiktsvekkende nøyaktig beregning av et såvidt (i samtiden) abstrakt bergep. I kontrast kan man se på Rømers landsmann Tycho Brahe som omkring 100 år tidligere hadde inntil da gjordt de mest nøyaktige observasjoner av planetenes bevegelser over stjernehimmelen, men ikke innså at deres bevegelser skyldes at de befant seg i et heliosentrisk system, men i stedet fastholdt et geosentrisk system.

## Gregorianske kalender
I kraft av å være "statsastronom" var Ole Rømer ansvarlig for innføringen av Gregoriansk kalender i Danmark-Norge fra år 1700. Det betød i praksis at det ble "strøket" 10 dager fra kalenderen etter 18. februar, slik at denne ble etterfulgt av 1. mars dette året. Bakgrunnen var at med den Julianske kalenderen hadde de kirkelige høytidene blitt merkbart forskjøvet i forhold til det opprinnelige.

Blant Tvillingerigets allmue ble denne kalendariske endringen innført helt uten protest. Den store andelen av befolkningen som var avhengig av jordbruk var oftest styrt av jærtegn og nedarvede lokale skikker som var uavhengig av offisielle kalendre.

## Se også
* Rhinsk fot
* Fot
* Alen
* Dansk alen

## Referanser


## Litteratur
* A. V. Nielsen: *Ole Rømer*, Nordisk forlag, Århus 1944.

## Eksterne lenker
* Om Ole Christensen Rømer, fra leksikonet *[[Den store danske]]* (dansk)
* Om Ole Christensen Rømer, fra nettstedet fysikhistorie.dk (dansk)
TV Romsdal

**TV Romsdal** var en lokalfjernsynsstasjon med studio og hovedkontor i Molde. Kanalen hadde konsesjon på lokal-TV-sendinger over hele Romsdal og deler av Sunnmøre. Kanalen gikk første gang på lufta 16. oktober 1990 og gikk med overskudd to år etter. Rundt midten av 1990-tallet var kanalen innblandet i en hel del rabalder rundt videreformidling av TVNorges sendinger i bakkenettet. I april 1994 sto TV-Romsdal i fare for å miste konsesjonen dersom de fortsatte å trosse Kulturdepartementets forbud mot å videreformidle TVNorges sendinger. Kanalen ignorerte imidlertid truslene, og i juni 1995 ba statsadvokaten politiet om å starte etterforskning av TV Romsdal for mulige brudd på forskriftene for nærkringkasting.

Kanalen innstilte sine sendinger i april 1998 etter å ha slitt økonomisk en tid. I november samme år ble konsesjonen og sendeutstyret overtatt av TV Nordmøre, som etter å ha tatt over TV Romsdals sendenett endret navn til TV Nordvest.

## Kilder
*TV-Romsdalklubben: Historia om TV-Romsdal Besøkt 31. mai 2015
Navy Presidential Unit Citation

**Navy Presidential Unit Citation** er en amerikansk militær utmerkelse innført 6. februar 1942 av president Franklin D. Roosevelt med tilbakevirkende kraft til 16. oktober 1941. I 1957 ble det bestemt at utmerkelsen også kan tildeles allierte, igjen med tilbakevirkende kraft til 1941. Navy Presidential Unit Citation består av et fanebånd til avdelingen og båndstripe til å bære på uniform. Tilsvarende utmerkelser i andre deler av USAs forsvar er Army Presidential Unit Citation, Air Force Presidential Unit Citation og Coast Guard Presidential Unit Citation.

Utmerkelsen blir gitt i presidentens navn til enheter innen den amerikanske militærstyrken og allierte styrker for utmerkelser utover det vanlige. Enheten må ha utført oppdraget sitt under langt vanskeligere forhold sammenlignet med enheter som er involvert i den samme, overordnede militæroperasjonen. Avdelingens fellesinnsats må tilsvare et heltemot på linje med det enkeltsoldater må utføre for å fortjene Navy Cross, den nest fremste sjøforsvars- og marinekorpsutmerkelsen i utmerkelsessystemet i USAs forsvar.

Navy Presidential Unit Citation består av et bånd i fargene blått, gult og rødt. Båndet festes til avdelingens fane og bæres som båndstripe på uniformen til de av avdelingens soldater som deltok i innsatsen som er hedret. De som hedres med utmerkelsen igjen, bærer ekstra stjerner på båndstripen. Det er ingen medalje knyttet til utmerkelsen.

Navy Presidential Unit Citation er også tildelt nordmenn. 28 marinejegere og 50 soldater fra Hærens jegerkommando mottok denne utmerkelsen 8. februar 2005 på bakgrunn av Forsvarets spesialkommandos innsats under «Operation Enduring Freedom» i Afghanistan. De norske soldatene var en del av den multinasjonale styrken Styrke K-Bar. Åtte land deltok med mannskap i operasjonen. Enhetene ble hedret for sin innsats i perioden fra oktober 2001 til mars 2002. Utmerkelsen ble tildelt på bakgrunn av fellesstyrkens: «Enestående mot, taktisk dyktighet og evne til operativ utførelse.»

## Referanser


## Litteratur
* Frank Foster og Lawrence Borts: *Military Medals of the United States*, Fountain Inn: MOA Press, 2010, s. 43 og 111
*Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co., 1994, s. 74
Åsgrend

**Åsgrend** er ei grend i Kviteseid kommune i Telemark, og som grenser til Seljord. 

Areal og folkemengde i grunnkretsen 08290114 Åsgrend per 2007:
*Landareal:(km²)
*Befolkning 86 personer 

Den gamle ferdselsveien gikk gjennom Åsgrend, over Seljordshei. 
Idag regner en at gårdene nedenfor vannet Vigdesjå hører til Åsgrend. Fra Vigdesjå renner Bygdaråi  mot Seljord. Elva ble brukt til tømmerfløting fra før 1783 til midten av 1950-tallet. Fløtingen ble drevet med damvann. Skiensvasdragets Fællesflødningsforening overtok fløtingsretten i 1884. Anlegget ble påkostet med minering, opprensking og med nye 
vardammer for å lette fløtingen. Ved munningen av Vigdesjå er det fremdeles rester av en nåledam. 
Det var flere private rulleplasser langs Bygdaråi. 

Gårdene som hører til Åsgrend har gårdsnr 101 og opp til det høyeste gnr 105. Gnr 101, bnr 1 heter Runningen, og gnr 105, bnr 10 heter Heistad. 

## Bronsealderfunn
Kviteseid er en av de bygdene der en mener å kunne slå fast at det har vært korndyrking i første delen av bronsealderen. På Heggtveit i Åsgrend er det gjort et depotfunn med tre halvmåneformede flintsigder, som kan dateres tilbake til denne tiden (ca.1800 f.Kr.). Dette er også blitt bekreftet gjennom en pollenanalyse ved funnstedet. Det er derfor det eldste sikre sporet etter åkerbruk som er funnet i Kviteseid («Telemarksprosjektet» ved Oldsaksamlingen). Ingen gårdsanlegg ble lokalisert eller undersøkt i samband med prosjektet.

## Vikingegårder
Gårdsnavn som ikke inneholder norrøne personnavn og som har endingen –stad blir regnet for å stamme fra Vikingtiden. Gårdsnavn som er føyd sammen med norrøne personnavn regner en med viser til den personen som først ryddet gården. I Åsgrend ligger det minst to, kanskje tre vikingårder: Gjelstad, Heggtveit og kanskje Åse. Gjelstad og Heggtveit er sikre fordi en har gravfunn som bekrefter det. Navneleddene -stad og -tveit bekrefter teorien.
Åse må være den eldste gården siden gårdsnavnet har gitt navn til grenda. Navneformen tyder også på at den kan være eldre enn fra vikingtiden. Åse har også gravhauger, men disse er ikke undersøkt.
Den fjerde gamle navnegården i Åsgrend er Kolltveit. Navnet peker mot vikingtiden, men beliggenheten og størrelsen på gården tilsier at den kan ha blitt skilt ut fra Gjelstad i høymiddelalderen.

## Kilder
*Norske gardsbruk, Telemark 2 : Hjartdal, Kragerø, Kviteseid, Nissedal, NomeFoyn forlag. Bø,2000. ISBN 82-91827-03-6
*Olsnes, Aanund: Kviteseid Gardsoge b.III / Kultursoga frå dei eldste tider til kring 1820. Kviteseid kommune, 1987. ISBN 82-991598-0-6

## Eksterne lenker
* Smie på garden Heggtveit
* Kvennhus på garden Heggtveit
Görlitz

**Görlitz** (høysorbisk: *Zhorjelc*, lavsorbisk: *Zgórjelc*, polsk: *[[Zgorzelec]]*, tsjekkisk: * Zhorjelc*) er den østligste byen i Tyskland. Byen ligger ved elven Neisse, som markerer grensen mellom Tyskland og Polen.

Stedet omtales i år 1071 under den tysk-romerske keiseren Henrik IV som krongods under navnet «villa *gorelic*». *Gorelic* er et slavisk navn som betyr «brannsted» eller «rydningssted». I 1089 ble byen lenseiendom under lensherrene av Böhmen og i 1198 krongods i kongeriket Böhmen. I 1253 ble byen tilhørende huset Askanien innenfor markgrevskapet Brandenburg. I 1303 ble den uavhengig fra adelen, og dette regnes også som året for byens uavhengighet.

Byen ligger i Sachsen i den nederschlesiske Overlausitzkretsen. På andre siden ligger den polske byen Zgorzelec, som før 1948 var en del av Görlitz. I dag er det knyttet vennlige bånd mellom de to byene som har begynt en del samarbeide seg imellom. Blant annet er broene gjenoppbygd og det går regelmessige busser. Den tyske fotballspilleren Michael Ballack er født i Görlitz.

Etter Wienerkongressen i 1815 måtte kongeriket Sachsen avstå byen til kongeriket Preussen, og den ble en del av provinsen Nedre Schlesien (Niederschlesien). Den er sete for en protestantisk og en katolsk biskop.

Byen tilhører den nye Europaregion Neisse.

## Bilder

Peterskirche Goerlitz.jpg|Fotgjengerbro med Peterskirken i bakgrunnen 
Görlitz Luftbild der Stadtansicht vorn Museum Demianiplatz hinten Kirche St. Peter an der Neiße - Foto Wolfgang Pehlemann Wiesbaden IMG 0044.jpg|Byen sett fra luften
Goerlitz-Schoenhof von Westen-20110626.jpg|Byggett Schönhof fra 1526
Goerlitz-Neues Rathaus von Osten-20110626.jpg|Rådhuset


## Referanser


## Eksterne lenker
*
Borre

:*For å lese om kurvplanten *arctium*, se [[borreslekta]]*
:*For å lese om den tidligere Vestfold-kommunen med samme navn, se [[Borre kommune]]*

**Borre** er et stedsnavn i Vestfold fylke sør for Horten sentrum. Frem til 2013 var Borre også  et av fem tettsteder i Horten kommune, også kalt Kirkebakken.

Borre er dessuten navnet på ett av fire sokn i Horten kirkelige fellesråd, som i tillegg til tettstedet Borre dekker stasjonsbyen Skoppum og området mellom Horten og Åsgårdstrand.

Borre var også navnet på en bykommune som omfatta bygdene Borre og Nykirke fra 1837. Åsgårdstrand gikk inn i Borre kommune i 1965, og Horten i 1988. I 2002 byttet kommunen navn til Horten.

Her ligger Borre kirke, Borre Familiecamping, tidligere togstasjonen for Hortenlinjen: Borre stasjon og Universitetet i Sørøst-Norge Campus Vestfold ligger sør for Borre. Ved Borre ligger Borrehaugene med Nordens største samling av kongegraver. Her finnes også Midgard historisk senter.

## Se også
* Liste over ordførere i Borre
* Borre kommune

## Referanser


## Eksterne lenker
* Historiske arkiver etter Borre kommune på Arkivportalen
Christian Tomuschat

**Christian Tomuschat** (født 23. juli 1936 i Stettin) er en kjent tysk jurist. Han er professor i folkerett og Europarett ved Humboldt-universitetet i Berlin.

Tomuschat ble i 2006 utnevnt til den tyske ordenen  Pour le Mérite für Wissenschaften und Künste.

## Referanser
Friedrich Gilly

**Friedrich David Gilly** (født 16. februar 1772 i Altdamm (Dabie) ved Stettin, død 3. august 1800 i Karlsbad) var en tysk arkitekt og byggmester i Preussen. Han var professor ved Berlins byggakademi og fikk stor betydning for byggekunsten i Preussen. Karl Friedrich Schinkel var hans elev.

Han giftet seg 1799 med Ulrique Wilhelmine Marie Hainchelin, datter av finansråden Pierre Jéremie Hainchelin. Imidlertid døde han bare 28 år gammel.

## Referanser


## Litteratur
* Neumeyer, Fritz (red): *Friedrich Gilly, Essays zur Architektur* : 1796 – 1799. – Berlin : Ernst, 1997. – ISBN 3-433-02652-1 
* Vogel, Gerd-Helge (red): *Friedrich Gilly 1772-1800* : Innovation und Tradition klassizistischer Architektur in Europa. – Güstrow : Geidberg, 2002. – ISBN 3-934776-12-4
Sem

**Sem** har flere betydninger:

*Sem (bibelsk person) er en av Noahs sønner i Bibelen.
*Sem (Tønsberg) er et tettsted i Tønsberg kommune.
*Sem (kommune) er en tidligere kommune i Vestfold.
*Sem prestegjeld er et tidligere prestegjeld i Tønsberg domprosti i Tunsberg bispedømme.
*Sem (sogn) er et kirkesogn i Tønsberg domprosti i Tunsberg bispedømme.
*Sem (Asker) er et delområde nord i Asker kommune. 
*Sem (Vestre Hurum) er en grunnkrets i delområdet Vestre Hurum sørvest i Asker kommune. 
**Sem, Seim eller Sæheim hovedgård* er navnet på flere gods i Norge, blant andre
**Sem hovedgård (Asker) i Asker kommune
**Sem hovedgård (Tønsberg), som var kongsgård på det stedet der Jarlsberg hovedgård utenfor Tønsberg nå ligger.
**Sem (setegård) i Øvre Eiker
**Seim hovedgård i Alversund i Lindås kommune i Hordaland.
**Semb hovedgård i Horten kommune
*SEM (Skanningelektronmikroskop) er en type elektronmikroskop.
Halvard Hanevold

**Halvard Hanevold** (1969–2019) var en norsk skiskytter. Han representerte Asker Skiklubb og vant tre OL-gull og fem VM-gull i sin karriere.

## Karriere
Som ung drev han med langrenn og orientering og begynte først med skiskyting som 15-åring i 1984/85.  

Hanevold var på det norske landslaget fra og med sesongen 1992/93 til og med sesongen 2009/10 og deltok i samtlige OL fra Lillehammer i 1994 til Vancouver i 2010. I verdenscupen har han som beste plassering fjerdeplass i sammenlagt (2003/04-sesongen), og han har ni enkeltseire.

Halvard Hanevold var en av de mest meritterte norske skiskytterne med 22 internasjonale medaljer. Hanevold vant seks medaljer i OL, hvorav tre av dem i gull: 20 km normaldistanse individuelt, samt at han var med på å vinne stafett med Norge i 2002 og i 2010. Han gikk inn til tredjeplass på fellesstart i sitt siste verdenscuprenn, i Khanty-Mansijsk 27. mars 2010. Andre og ham selv har beskrevet ham som ikke det største talentet i ung alder, men med evne og vilje til å tåle mye trening.

Hanevold var bosatt i Asker og var utdannet sivilingeniør i industriell økonomi ved NTH i Trondheim. Han var æresmedlem av Asker skiklubb. I 2011 var han med i tredje utgave av *[[Mesternes Mester]]* på NRK.

Sesongen 2010/11 var Hanevold ekspertkommentator i NRK.

## Verdenscupseire

## Død
Halvard Hanevold døde 3. september 2019 i sin bolig på Borgen i Asker. Dødsårsaken er foreløpig ikke gjort kjent. Hanevold etterlot seg kone og to barn.

## Se også

* Liste over norske mestvinnende vinterolympiere 
* Liste over mestvinnende vinterolympiere

## Referanser


## Eksterne lenker
* 
*
Iditarod

**Iditarod** er et hundesledeløp som kjøres gjennom den amerikanske delstaten Alaska hvert år. Det begynner første søndag i mars.

Løpet, som går fra Anchorage i sørøst til Nome i nordvest, ble arrangert for første gang i 1973. Initiativtageren til Iditarod var forfatterinnen Dorothy Page. På årstall med oddetall kjøres søndre trasé som er omtrent 1&nbsp;606&nbsp;km, mens nordre trasé brukes i år med partall og er omtrent 1&nbsp;570&nbsp;km lang. Løpet er oppkalt etter den fraflyttede gruvebyen Iditarod, og er inspirert av serumløpet til Nome i 1925.

Vinneren får en pengepremie, som per 2017 var 70 000 US dollar. De første tyve plasserte får også en pengepremie, mens de andre deltakerne får en godtgjørelse på 1 049 US dollar.

## Nordmenn som har deltatt
Roger Leegaard ble Rookie of the year med en 10 plass i 1983

Rune Hesthammer ble Rookie of the year med en 10 plass i 1986
* Harald Tunheim(kongen) deltok i 1999, han kom på en 19.-plass og ble "Rookie of the year." I 2000 tok han en 25.-plass og i 2002 kom han på en 12.-plass.
* Robert Sørlie vant Iditarod som første nordmann i 2003, og gjentok bragden i 2005.
* Bjørnar Andersen ble «Rookie of the Year» i 2005.
*Kjetil Backen har deltatt 3 ganger.
* Sigrid Ekran ble «Rookie of the Year» i 2007.

* Joar Leifseth Ulsom har deltatt fra 2013: 
** I 2013 tok han en 7.-plass som Rookie of the year - også den raskeste rookien (førstegangskjøreren) så langt i Iditarod.
** I 2014 kom han på 4.-plass og endte han opp med den femte raskeste tid som noensinne er kjørt i Iditarod inntil da
** I 2015 kom han på 6.-plass.
** I 2016 kom han på 6.-plass.
** I 2017 kom han på 4.-plass.
** I 2018 vant han løpet som andre nordmann og tredje ikke-amerikaner.
** I 2019 kom han på andreplass.
** I 2020 kom han på sjetteplass.
** Han innehar rekorden som den raskeste ikke-amerikaner, den raskeste norske, og også den raskeste rookien (førstegangskjøreren) som noen gang har deltatt i Iditarod med sin syvendeplass i 2013. Joar er en av bare to kjørere som har topp 7-plassering på de fire første deltakelsene i Iditarod.

* Ralph Johannesen deltok i 2014 og kom på 22.-plass.

* I 2015 ble Thomas Wærner Rookie of the year med en 17.-plass. Han vant i 2020.

* I 2016 var det rekordmange nordmenn som deltok: Sigrid Ekran, Joar Leifseth Ulsom, Dag Torulf Olsen, Robert Sørlie, Tore Albrigtsen, Lars Monsen, Ralph Johannessen, Geir Idar Hjelvik, Ketil Reitan.

* I 2020 deltok Tom Frode Johansen.

* Hanna Lyrek ble «Rookie of the Year» i 2022.

## Liste over vinnere av Iditarod

## Se også
* Hundekjøring
* Leonhard Seppala
* Liste over hundekjøringsløp

## Referanser




## Eksterne lenker
*
Dan Rather

**Daniel Irvin «Dan» Rather jr.** (født 31. oktober 1931 i Wharton i Texas) er en amerikansk journalist som avgikk som programleder og ansvarlig redaktør for *[[CBS Evening News]]* 9. mars 2005, etter å ha jobbet der i over 24 år. Han er nå både ansvarlig redaktør og programleder for *Dan Rather Reports* på kanalen HDNet.

## Referanser


## Eksterne lenker
* 
* 
* 
*  Nyhetsartikkel i Dagbladet.no
*  CBS's biography of Rather
TV Nordvest

**TKTV** (tidligere: Nordmøre Lokal-TV, TV Nordmøre, TV Nordvest) var en reklamefinansiert lokal-TV-stasjon som var eid av lokalavisa *[[Tidens Krav]]*. Den dekket i hovedsak Nordmøre. Stasjonen hadde hovedkontor i Kristiansund. Den var en sammenslutning av TV Nordmøre og TV Romsdal etter at sistnevnte gikk konkurs i 1998. I begynnelsen videreformidlet kanalen TVNorges signaler, men brøt samarbeidet med virkning fra 1. januar 2003 og disponerte siden 30. juli 2007 hele sendeflaten selv. Kanalen produserte omtrent én time fjernsyn om dagen, og dette ble sendt i reprise til det var en ny sending dagen etter. 
TKTV ble nedlagt i 2015.

## Program
***TKTV** – Nyheter fra Nordmøre
***Ukespeilet** – Tilbakeblikk på ukas viktigste saker
***Været** – Lokalt værvarsel
***FRI** – Reiseprogram

Det ble ofte laget andre programmer med fokus på Nordmøre, men disse programmene går fast. TV Nordvest sender nyheter, sport og kulturnyheter fra lokalsamfunnet hver ukedag, og har et tilbakeblikk på disse nyhetene på lørdager og søndager. Kanalen var eid av lokalavisen i Kristiansund, *[[Tidens Krav]]*. Kanalen har skiftet navn til TKTV etter at Tidens Krav kjøpte opp TV Nordvest. Kanalen sendte nye episoder i reprise i 24 timer til det var en ny sending. På grunn av det ble kanalen kalt for «loopen» av de lokale.

## Referanser


## Eksterne lenker
* Tvnordvest.no
News of the World (album)

***News of the World*** er ei plate av det britiske rockebandet Queen, og ble sluppet 28. oktober 1977. Plata solgte til firedobbel platina i USA alene, takket være store hits som «We Will Rock You», «We Are the Champions» og «Spread Your Wings». Den ble spilt inn på Sarm West og Wessex Studios, Storbritannia, med tekniker Mike Stone, og regnes som ei av Queens sterkeste plater.

Platas berømte cover var en tegning av den amerikanske sci-fi-artisten Frank Kelly Freas. Taylor hadde en utgave av bladet «Analog» (fra oktober 1953), hvis omslagskunst viste en gigantisk intelligent robot som holdt kroppen til et dødt menneske, og teksten til bildet lød: «Vær så snill...fiks den, far?» for å illustrere Tom Godwins historie «The Gulf Between». Bildet inspirerte bandet til å kontakte Freas, som sa seg villig til å forandre bildet til bruk på platas cover, ved å erstatte den døde mannen med de fire «døde» bandmedlemmene (Roger Taylor og John Deacon faller ned mot bakken). Det originale bildet (også kalt «The Gulf Between») er også med på Freas' kunstkolleksjon «As He Sees It» (Paper Tiger, 2000).

«We Will Rock You» ble ikke sluppet seg en egen singel, men som B-siden til «We Are the Champions». Til tross for dette ble sangen likevel en av Queens største sanger, og spilles på sportsarrangementer over hele verden. Det var med vilje at Brian May gjorde sangen så lett og «antemsk» som den er (tramp, tramp, klapp!), for å få konsertpublikummet til å bli mer direkte involverte i showet deres. Queen elsket et interaktivt publikum.

«Sheer Heart Attack (sang)» ble påbegynt i 1974 for plata ved samme navn, men ble ikke fullført, og til slutt skrapet. Taylor fullførte den imidlertid for denne plata, og den ble gjort ferdig i de korte innspillingsperiodene mellom turneer.

«All Dead, All Dead» var skrevet av May, og handler om tristheten hans da hans katt døde når han var liten, men teksten var mer generell.

«Sleeping on the Sidewalk» ble skrevet og innspilt på dagen, live, og bandet bare framførte den sammen uten øvelse. Etter tre-fire takninger innså bandet at jo mer de prøvde, jo dårligere ble det, og at de hadde klart det best på det første forsøket, så det var den versjonen som ble brukt på plata.

## Sporliste
*«We Will Rock You» (Brian May), 2:01
*«We Are the Champions» (Freddie Mercury), 2:59
*«Sheer Heart Attack» (Roger Taylor), 3:24
*«» (Brian May), 3:09
*«Spread Your Wings» (John Deacon), 4:32
*«» (Roger Taylor), 3:03
*«» (Freddie Mercury), 3:51
*«» (Brian May), 3:07
*«» (John Deacon), 3:07
*«» (Brian May), 6:27
*«» (Freddie Mercury), 3:29
*«We Will Rock You (1991 Remix Ruined by Rick Rubin» (Brian May/Rick Rubin), 4:47

## Personell
*Freddie Mercury – piano, vokaler
*Brian Harold May – banjo, gitar, keyboard, vokaler
*Roger Meddows Taylor – trommer, vokaler
*John Richard Deacon – bass, gitar, bassgitar
*Mike Stone – produsent, tekniker
*Kevin Metcalfe – remastering
*Frank Kelly Freas – coverkunst
*Peter Brown – koordinasjon

## Eksterne lenker
*
Gonzalo Sánchez de Lozada

**Gonzalo Sánchez de Lozada y Sánchez Bustamante** (født 1. juli 1930 i La Paz) med kallenavnet «Goni», er en politiker og tidligere president i Bolivia, hvor han fullførte nesten to presidentperioder. Han ble kjent for å bruke «økonomisk sjokkterapi» for å kvitte seg med hyperinflasjonen i landet, som skyldtes overdreven bruk av statlige midler. Lozada var medlem av Movimiento Nacionalista Revolucionario, MNR, og fikk 22,46% av stemmene ved valget i juni 2002.

Lozada vokste delvis opp i USA hvor han også studerte litteratur og filosofi. På grunn av hans politiske ståsted som pro-USA, samt at han snakker spansk med amerikansk aksent, har han fått kallenavnet «El Gringo».

## Gasskrig og fratredelse
I løpet av 2003 kom det til et politisk opprør mot Lozada, hvor politiske opponenter ville stoppe eksporten av naturgass til nabolandet Chile. Dette førte til opptøyer i nabobyene La Paz og El Alto samt at om lag 50 personer døde. Da det ikke så ut til at opptøyene ville roe seg, ble Lozada tvunget til å fratre den 17. oktober 2003. Samme dag flyktet han i politisk eksil i USA. Visepresidenten Carlos Mesa ble deretter innsatt som ny president i landet.

## Referanser
Nevado Sajama

**Nevado Sajama** () er en utdødd stratovulkan som ligger i Sajama nasjonalpark i Bolivia, på altiplano i Andesfjellene og nær sørvestgrensen mot Chile. Vulkanen utgjør det høyeste fjellet i Bolivia. Nevado Sajama hadde sitt siste utbrudd for omkring  siden. Krateret er ikke synlig, siden toppen er dekket av en permanent iskappe.

Nevado Sajama ble første gang besteget den 4. oktober i 1939, av Joseph Prem og Piero Ghiglione. De klatret ei rute langs nordvestryggen. Prem prøvde seg første gang (langs nordvestryggen) alene i 1927, men måtte gi opp da han nådde til cirka . I 1931 nådde Prem og  W. Stricker til omtrent samme høyden langs nordsiden av fjellet.

## Referanser


## Eksterne lenker
*
Jazz (album)

***Jazz*** er ei plate fra 1978 av det britiske rockebandet Queen. Dette er bandets syvende studioplate, og bestod av en miks av musikkstiler, fra disko-funk («Fun It») til vaudeville  («Dreamer's Ball») til god gammel rock & roll («Dead on Time»). Den inneholder &ndash; merkelig nok &ndash; ikke noe jazz, unntatt musikkhall-swingen i «Dreamer's Ball». Plata kom på 6.-plass på Billboard 200-lista i USA.

Bandet hadde planer om å selge plata sammen med en plakat av et sykkelkappløp med nakne damer for å promotere «Fat Bottomed Girls», men dette var i USA bare tilgjengelig via postordre for ikke å oppildne kjøpere.

I notene til sangen «Dead on Time» står det ved tordenen i slutten av sangen, «Thunderbolt courtesy of God».

## Sporliste
Spor merket med stjerne * er singler – se under.
#«» * (Freddie Mercury), 3:01
#«Fat Bottomed Girls» * (Brian May), 4:16
#«» * (Freddie Mercury), 3:13
#«Bicycle Race» * (Freddie Mercury), 3:01
#«» (John Deacon), 4:15
#«» (Freddie Mercury), 3:01
#«» (Brian May), 3:23
#«» (John Deacon), 2:30
#«» (Brian May), 3:30
#«» (Roger Taylor), 3:29
#«» (Brian May), 3:15
#«Don't Stop Me Now» * (Freddie Mercury), 3:29
#«» (Roger Taylor), 4:16

## Singler
Fire singler ble utgitt fra denne plata.
*«Bicycle Race» og «Fat Bottomed Girls» ble utgitt i 1978 som en dobbel A-side, og bandet fikk et berømt sykkelkappløp med nakne damer til å promotere singelen. Det medfølgende bildet viste et bilde bakfra av en av damene på sykkelen sin, men i USA ble et par røde underbukser malt på for å unngå publikums vrede. Myten sier at bandet leide syklene fra en butikk («Halfords», skal det være), men da de returnerte dem ble det sagt at de ble nødt til å kjøpe setene, da de hadde «blitt brukt uanstendig» (dvs. uten klær).
*«Mustapha» ble utgitt i 1978, bare i Bolivia, Spania, Jugoslavia og Tyskland. B-siden var «Dead on Time», utenom i Jugoslavia, der det var enten «In Only Seven Days» eller «Dreamer's Ball».
*«Jealousy» ble utgitt i 1978 i USA, Ny-Zealand, Brasil, Russland og Canada. B-siden var «Fun It», «Don't Stop Me Now», eller en mono-versjon av samme sang.
*«Don't Stop Me Now» ble utgitt i 1979. B-siden var &ndash; avhengig av hvor man kjøpte den &ndash; enten «In Only Seven Days» eller «More of That Jazz».

### Medvirkende
*Farrokh Bulsara (vokal, piano); 
*Brian Harold May (gitar, kor vokal)
*John Deacon (bass, kor, vokal)
*Roger Meddows-Taylor (trummer,  kor, vokal)

## Eksterne lenker
*
Ås (andre betydninger)

**Ås** eller **ÅS** kan referere til:

## Diverse
* Aas – etternavn 
* Ås – et høyereliggende område i naturen (geografisk formasjon)
* Æser – flertallsformen av *ås*, en betegnelse på en av de fremste norrøne gudene
* Ås (huskonstruksjon) – en langsgående bærebjelke i takkonstruksjon.

## Geografiske steder

### Norge
* Ås (kommune) – kommune i Akershus
** Ås (tettsted), tettsted i Ås kommune
** Ås stasjon, jernbanestasjon i Ås kommune
** Ås (Ås) – sogn i Ås kommune
*** Ås kirke (Ås), kirke i Ås kommune
*** Ås arbeidskirke 
* Ås (Vestre Toten) – sogn i Vestre Toten
** Ås kirke (Vestre Toten)
* Ås (Tydal) – ei grend og administrasjonssenteret i Tydal kommune i Trøndelag
* Ellers er det mange garder med navnet Ås (eller Aas) i Norge, herunder 
**Aas (Nittedal)

### Sverige
* Ås (Västmanland) – tettsted i Nora kommune i Sverige
* Ås (Jämtland) – tettsted i Krokom i Sverige
* Ås holdeplass på Värmlandsbanan i Eda kommune i Sverige

## Personer med etternavnet Ås
* Berit Ås, tidligere partileder i SV
* Peder Ås, fiktiv illustrasjonsperson, brukt i juridiske eksempler
Snørr

**Snørr,** eller **mucus, **er en blanding av vann, proteiner, enkle sukkerarter og bakteriedrepende stoffer som produseres av slimhinnene i nesa.

Ordene *snørr*, som stammer fra norrønt, og *snott*, som er noe nyere, henger etymologisk sammen med *snuse* og *snyte*. Snørr er altså det man snyter ut, det vil si neseslim.

Mucus er det latinske navnet på snørr (neseslim).

**Mucus** er også navnet på andre former for slim i kroppen, for eksempel slim som eksisterer i mage/tarm og kan ha spesialiserte egenskaper. Felles for all mucus er at det i stor grad består av sukkerproteiner (glykoproteiner), i tillegg til antimikrobielle enzymer, uorganiske salter og immunoglobuliner (antistoff).

## Funksjon
Snørr er en del av menneskers immunforsvar. Det utfører sin oppgave ved å fange støv, bakterier, pollen og virus for å motvirke at disse følger med lufta ned i lungene når vi puster.

Snørret sitter fast på små flimmerhår som nesa er full av, slik at det ikke følger med ned i lungene.

Kroppen produserer typisk rundt én liter snørr per døgn.

Normalt fører kroppen snørret bakover i nesa og ned i magesekken hvor det oppsamlede materialet uskadeliggjøres av fordøyelsessystemet.

Når vi gråter, kan det passere så mye tårevæske gjennom tårekanalene fra øyet til nesehulen at kroppen ikke greier å transportere alt bakover.  Resultatet er at snørr vannes ut og kommer ut forover gjennom nesa.

Infeksjoner og sykdommer kan påvirke mengde, konsistens og farge på snørr.

Oppsamlet, mindre flytende snørr kan bli til det vi kaller en «buse», «busemann», «bussemann», «bøbb» eller «nesebøbb».

Når vi snyter oss eller nyser, tar snørret med seg forurensningen ut av nesa. Snørr og luft blir altså slynget ut av nesa og/eller munnen, og nysing kan ses på som en rensing av luftfilteret vårt.

Noen leger mener at svelging av snørr (latin: *mucofagi*) kan styrke immunforsvaret ved at *det ervervede immunforsvaret* får reagere ytterligere på forurensningene og lære deres signatur før magesyren nøytraliserer dem. Hvis dette stemmer, er det ikke udelt negativt å spise snørr.

## Diagnoser
Utseendet på snørret gir informasjon om sykdomstilstanden. Snørr er vanligvis blankt og fargeløst som vann, men litt tykkere. Når vi blir forkjølet eller har allergi produserer slimhinnene mer snørr, og vi opplever at nesa renner. Dersom snørret er gult eller grønt kan det skyldes en infeksjonstilstand.

## Se også
* Forkjølelse
* Spytt
* Buse

## Referanser


## Eksterne lenker
*Forskning.no – Hvor kommer snørret fra ?
Catamarca

**Catamarca** er en provins som ligger nordvest i Argentina. Hovedstaden heter San Fernando del Valle de Catamarca, men blir vanligvis omtalt som *Catamarca*. Provinsen har en befolkning på 367&nbsp;828 (2010) og dekker et areal på 102&nbsp;602&nbsp;km². Naboprovinser er Salta, Tucumán, Santiago del Estero, Córdoba og La Rioja. I vest grenser provinsen mot Chile.

## Næringsliv
Jordbruk er en viktig inntektskilde for Catamarca.

## Departementer i provinsen Catamarca
Catamarca er inndelt i seksten departementer (*departementos*):

## Galleri

Fil:Vista aérea de San Fernando del Valle de Catamarca, Argentina.jpg|Provinshovedstaden Catamarca.
Fil:Paso San Francisco.jpg|Grensen mot Chile ved San Francisco-passet.
Fil:Cerro El Manchao.JPG|Cerro El Manchao.


## Referanser


## Eksterne lenker
*
Chaco

**Chaco** er en provins nord i Argentina, nær grensen til Paraguay. Provinsen har 1&nbsp;055&nbsp;259 innbyggere (2010) og dekker et areal på 99&nbsp;633&nbsp;km². Den grenser til Salta, Santiago del Estero, Formosa, Corrientes og Santa Fe samt til Paraguay.
Provinshovedstaden heter Resistencia og ligger ved elva Paraná. Provinsen er kjent for å være en produktiv kjøtt- og melkeprodusent.

Befolkningen i Chaco er sammensatt. Provinsen har urbefokningsgrupper som Guarani, Toba og Mataco samt folk av spansk avstamming. Det finnes også innvandrere fra Russland, Tyskland og Canada.

## Klima og geografi
Chaco er kjent for sine ekstreme værforhold. Regelmessige tørkeperioder gjør at deler av provinsen har ørkenpreg. Samtidig fører kraftige nedbørsperioder til at det dannes områder som har mer preg av regnskog. Dyrelivet er omfattende og omfatter aper, krokodiller, bjørn og flere typer slanger. Flere av disse kan observeres i nasjonalparken «Parque National Chaco».

## Historie
Chaco ble tatt fra Paraguay etter nederlaget i trippelalliansekrigen (1864 – 1870). Chaco var et «territorium» fra 1886 og til 1951. I 1952 ble territoriet omdøpt til Juan Perón, samtidig som det ble gjort om til provins. I 1955 fikk den på nytt navnet Chaco. Dette skjedde samtidig med at provinsen La Pampa for en periode hadde navnet Eva Peron.

## Referanser


## Eksterne lenker
*
Jazz (andre betydninger)

**Jazz** har flere betydninger:

* Jazz, en musikksjanger
* Jazz (album), et album fra 1978 av Queen
* *Jazz*, et album fra 1978 av Ry Cooder
* *Jazz*, en roman fra 1992 av Toni Morrison
* Honda Jazz
Junta

**Junta** kommer fra latin og betyr sammenslutning eller gruppering og viser til:

* En eksklusiv krets av personer som holder sammen, en gjeng/organisasjon som holder sammen i vennskap eller bare med felles interesse og dominerer med makt.
* Junta er en annen betegnelse på den styrende makten i et militærdiktatur. Man kan også snakke om en militærjunta, eksempelvis Den greske militærjunta.
* I Spania var navnet brukt av lokale administratorer under den spanske selvstendighetskrigen (også kalt "Den iberiske halvøy-krigen"), og betegnet et patriotisk alternativ til den offisielle administrasjonen som var styrt av de franske invasjonsstyrkene.
* I det spansktalende Amerika var den kreolske junta formelt sett lojal til Ferdinand VII av Spania. På grunn av det lokale maktvakuum, ville de ofte opptre uavhengig og legge grunnlaget for et uavhengig Spansk-Amerika.
* West End Games har laget et brettspill med navn Junta.
* Det amerikanske bandet Phish har gitt ut et album som heter ''Junta''.
Reine

**Reine** er et tettsted og et fiskevær i Moskenes kommune i Lofoten i Nordland. Reine er administrasjonssenteret i kommunen, og har  innbyggere per 1. januar . Øyene på Reine er knyttet sammen med bruer, og europavei 10 passerer stedet. Reine har vært handelssted siden 1743.

Siste soloppgang før mørketida er 9. desember og første soloppgang etter mørketida er 3. januar.

## Kjentfolk fra Reine
* Hans-Erik Dyvik Husby, musiker og skuespiller

## Referanser

## Eksterne lenker
*
Live Killers

***Live Killers*** er et dobbel-vinyl- og CD-konsertalbum fra det britiske rockebandet Queen. Albumet ble innspilt på verdensturneen til *[[Jazz (plate)|Jazz]]*, og utgitt 26. juni 1979.

## Sporliste
### Disk 1
# «We Will Rock You» (hurtig) 3:18
# «Let Me Entertain You» 3:15
# «Death on Two Legs» 3:31
# «Killer Queen» 1:59
# «Bicycle Race» 1:28
# «I'm in Love With My Car» 2:08
# «» 4:31
# «You're My Best Friend» 2:08
# «Now I'm Here» 8:42
# «» 3:44
# «Love of My Life» 4:57
# «'39» 3:26
# «Keep Yourself Alive» 4:02

### Disk 2
# «Don't Stop Me Now» 4:28
# «Spread Your Wings» 5:17
# «» 12:13
# «Bohemian Rhapsody» 6:02
# «Tie Your Mother Down» 3:40
# «Sheer Heart Attack» 3:35
# «We Will Rock You» 2:48
# «We Are the Champions» 3:27
# «God Save the Queen» 1:31

## Eksterne lenker
*
7-fjellsturen

**7-fjellsturen** arrangeres årlig av Bergen og Hordaland Turlag i Bergen. Den ble første gang arrangert i 1948.

Turen går over syv av Bergens byfjell

## Løypen
* Lyderhorn (396 moh., 4&nbsp;km)
* Damsgårdsfjellet (317 moh., 8&nbsp;km)
* Løvstakken (477 moh., 11&nbsp;km)
* Ulriken (643 moh., 17&nbsp;km), men hvor turens toppunkt er ved Ulriksbanens øverste stasjon på 607 moh.
* Fløyfjellet (400 moh., 22&nbsp;km), hvor turen passerer Fløyen ved Fløien Folkerestaurant på 320 moh. og uten å være oppom selve toppunktet, men passerer dette på ca 360 moh. på turveien nedenfor.
* Rundemanen (568 moh., 25&nbsp;km), men hvor turen passerer på ca 550 moh. på turveien nedenfor toppunktet.
* Sandviksfjellet (417 moh., 26&nbsp;km), men hvor turen passerer på ca 375 moh. på turveien innenfor toppunktet.

To kortere varianter, *4-fjellsturen* med start fra Danmarksplass og *3-fjellsturen* med start fra Fløibanens nedre stasjon, arrangeres samtidig og går over hhv. de fire og de tre siste fjellene.

Turene avsluttes ved Turlagskontoret i Marken i Bergen sentrum. Total lengde er offisielt 35,9&nbsp;km.

## Total stigning
Løypens totale stigning på ca  høydemeter beregnes slik:
* Start Gravdal 5 moh. – Lyderhorn 396 moh. = 391 høydemeter
* Fra laveste ved Lyngbø 25 moh. – Damsgårdsfjellet 317 moh. = 292 høydemeter
* Fra laveste ved Melkeplassen 120 moh. – Løvstakken 477 moh. = 357 høydemeter
* Fra laveste nær Danmarksplass 25 moh. – Ulriken stasjon 607 moh. = 582 høydemeter
* Fra laveste på Årstad 50 moh. – via Fløien til Rundemanen 550 moh. = 500 høydemeter

## Historie
Frem til 1980 var start og målgang på Danmarksplass og løypen derfra gikk Ulriken–Fløyen–Sandviksfjellet–Askøyfjellet/Kolbeinsvarden–Lyderhorn–Damsgårdsfjellet–Løvstakken. Fra 1981 ble Askøyfjellet byttet ut med Rundemanen.  Hovedårsaken til dette var at antallet deltakere etterhvert ble så stort at det ble vansker med kapasiteten på fergen til og fra Askøy, en fergetur som for øvrig var en fortjent hvil halvveis på turen.

## Plaketter og statuetter
Etter gjennomført tur er det mulig å få kjøpt plakett og/eller statuett.
Dersom man er over 65 eller under 12 år vil *4-fjellsturen* også telle med i antall fullførte ganger.

* 1. gang = 7-fjellsplaketten i bronse
* 7. gang = 7-fjellsplaketten i sølv
* 14. gang = 7-fjellsplaketten i gull
* 21. gang = Vandreren i bronse
* 28. gang = Vandreren i sølv
* 35. gang = Vandreren i gull
* 42. gang = Æresplakett

Frem til 2010 var det seks personer som hadde fått utdelt diplom.

## T-skjorter
Etter fullført løp har man mulighet til å motta en T-skjorte med 7-fjellturens trasé. Fargen på t-skjorten varierer fra år til år.

* 2006 = Svart (?)
* 2007 = *ukjent*
* 2008 = Blå (matt)
* 2009 = Grønn (arsenikkgrønn)
* 2010 = Lys blå
* 2011 = Rød
* 2012 = Hvit
* 2013 = Svart med gule detaljer
* 2014 = Oransje
* 2015 = Lyseblå med grønne detaljer
* 2016 = Rødrosa med blå detaljer
* 2017 = Grønn (mosegrønn)
* 2018 = Gul
* 2019 = Lilla
* 2020 = *Arrangementet var avlyst grunnet Covid-19*
* 2021 = Rød
* 2022 = Mørkeblå
* 2023 = Hvit
* 2024 = Lyseblå
* 2025 = Grønn (Eplegrønn)

## Referanser


## Eksterne lenker
* 7-fjellsturen
Addis Abeba

**Addis Abeba** (amharisk for «den nye blomsten») er hovedstad i Etiopia og hovedkvarter for Den afrikanske union. Byen kalles ofte bare Addis lokalt. Byens beliggenhet ble valgt av keiserinne Taytu Betul og grunnlagt av hennes mann keiser Menelik II i 1886. Før Addis ble grunnlagt hadde det etiopiske keiserhoffet lenge vært nomadisk, og dro alltid videre etter at et områdes tilgang på brensel hadde blitt oppbrukt. Det spesielle med Addis, var at byen ble grunnlagt samtidig med at det hurtigvoksende eukalyptustreet ble innført til landet fra Australia. Dette treet ga brensel nok til at byens infrastruktur ble såpass utviklet at det ikke var vits i å flytte videre.

Befolkningsmessig er Addis den største hovedstaden i et land uten kyst. Byens befolkning ble doblet fra midten av 1970-tallet til 1990. I dag har byen 3&nbsp;627&nbsp;934 innbyggere (2007), og folketallet øker med om lag 8&nbsp;% hvert år. Det er ventet at hovedstaden vil vokse til 5,1 millioner innbyggere innen 2015. Byens areal har vokst i takt med befolkningsveksten. På 1920-tallet dekket byen et område på cirka 33&nbsp;km². I 1984 hadde den vokst til 224&nbsp;km² og i 1990 til 530&nbsp;km².

I bydelen Nifas Silk-Lafto finner man Norges ambassade, som ble etablert i 1991 da landet fikk ny ikke-marxistisk regjering.

## Samferdsel

Det meste av offentlig transport som finnes er busser fra Anbessa «City Bus Service Enterprise» eller blå og hvite felles drosjer. Drosjene er som regel minibusser som tar opptil 20 passasjerer. To personer arbeider i hver drosje, en sjåfør og en *[[weyala]]* som tar betalt og roper ut hvor drosja stopper.

Byen betjenes av Bole internasjonale lufthavn, som åpnet sin nye terminal i 2003. Den gamle Lideta lufthavn i  bydelen «Old Airport» vest i byen, brukes mest av småfly og militæret.

Addis Abeba har også jernbaneforbindelse med Djibouti. Pr. 2014 går det ingen tog, siden den smalsporede linjen er i ferd med å bli oppgradert, elektrifisert og konvertert til normalspor dimensjonert for 120 km/t. Dette arbeidet er planlagt fullført innen utgangen av 2015. I 2012 startet arbeidet med å bygge 34 kilometer med dobbelsporet bybane i Addis Abeba. Bybanen ble bygget som høybane og er normalsporet og elektrifisert. Denne åpnet 19. september 2015. Byggearbeidene for begge prosjektene utføres av kinesiske selskaper.

## Vennskapsbyer

*  Beersheba, Israel
*  Netanya, Israel
*  Beijing, Folkerepublikken Kina, siden 2006
*  Chuncheon, Sør-Korea
*  Leipzig, Tyskland, siden 2004
*  San Francisco, USA
*  Tel Aviv, Israel
*  Chongqing, Folkerepublikken Kina
*  Johannesburg, Sør-Afrika, siden 2002
*  Bangkok, Thailand, siden 2005
*  Havanna, Cuba, siden 2003
*  London, Storbritannia
*  Roma, Italia, siden 2000
*  Kairo, Egypt
*  Dubai, De forente arabiske emirater
*  Stockholm, Sverige
*  New Delhi, India, siden 2004
*  São Paulo, Brasil, siden 2010
*  Istanbul, Tyrkia
*  Jidda, Saudi-Arabia

## Referanser


## Eksterne lenker
*
Stortingets justiskomité (2001–2005)

**Justiskomitéen** er en fagkomité på Stortinget.  Den behandler saker relatert til juss, som politiet, rettsvesen og lovgivning.

Komitéen består av 11 stortingsrepresentanter.

## Representanter
# Trond Helleland (H), leder
# Gunn Karin Gjul (Ap), første nestleder
# Jan Arild Ellingsen (FrP), andre nestleder
# Linda Cathrine Hofstad (H)
# Einar Holstad (KrF)
# André Kvakkestad (FrP)
# Finn Kristian Marthinsen (KrF)
# Anne Helen Rui (Ap)
# Ingjerd Schou (H)
# Knut Storberget (Ap)
# Inga Marte Thorkildsen (SV)

## Eksterne lenker
* Justiskomitéen
Liste over olympiske medaljevinnere i hurtigløp på skøyter (menn)

Hurtigløp på skøyter har stått på det olympiske øvelsesprogrammet siden de første lekene i Chamonix i 1924. Hurtigløp for kvinner kom på programmet i 1960.

### 500 meter

### 1 000 meter

### 1 500 meter

### 5 000 meter

### 10 000 meter

### Fellesstart

### Lagtempo

### Sammenlagt

## Se også
*IOKs landskoder
*Liste over olympiske medaljevinnere i hurtigløp på skøyter (kvinner)
Corrientes (provins)

**Provincia de Corrientes** er en provins som ligger nordøst i Argentina. Den grenser til Paraguay, Misiones, Brasil samt Entre Ríos, Santa Fe og Chaco.
Provinsen har en befolkning på 992&nbsp;595 (2010) og et areal på 88&nbsp;199&nbsp;km². Hovedstaden heter Corrientes.

Siden 1972 har utbyggingen av Garabi-Roncador-demningen helt nord i provinsen vært omstridt. Byggingen startet i 2011 og forventes å bli ferdigstilt i 2015, med en effekt på 2.600 MW og inntil 8,5 TWh årlig profuksjon.

## Referanser


## Eksterne lenker
*
Stortingets kirke-, utdannings- og forskningskomité (2001–2005)

**Kirke-, utdannings- og forskningskomiteen** er en fagkomité på Stortinget.  Den behandler saker relatert til kirke, utdanning og forskning.

Komiteen besto for perioden 2001–2005 av 16 stortingsrepresentanter.

## Representanter
# Rolf Reikvam, leder (SV)
# Søren Fredrik Voie, første nestleder (H)
# Karita Bekkemellem Orheim, andre nestleder (A)
# Vidar Bjørnstad (A)
# Ine Marie Eriksen (H)
# Ursula Evje (FrP, senere uavhengig)
# Trine Skei Grande (V)
# Lena Jensen (SV)
# Arne Lyngstad (KrF)
# Eva M. Nielsen (A)
# Jan Olav Olsen (H)
# Raymond Robertsen (H)
# Jan Simonsen (FrP, senere uavhengig)
# Elsa Skarbøvik (KrF)
# Rune J. Skjælaaen (Sp)
# Arne Sortevik (FrP)

## Se også
* Stortinget

## Kilder
*  Kirke-, utdannings- og forskningskomiteen
Formannskap

**Formannskapet** er nest øverste politiske organ i kommuner uten parlamentarisk styreform, og består av et utvalg av kommunestyrets medlemmer på minst fem medlemmer, deriblant ordføreren og varaordføreren.

Formannskapet velges blant kommunestyrets medlemmer ved flertallsvalg, såfremt ikke minst ett av kommunestyrets medlemmer krever at det avholdes forholdsvalg, og vil i de fleste tilfeller være den reelle politiske beslutningsarenaen i kommunene.

Formannskapet skal i henhold til kommuneloven som et minimum behandle forslag til økonomiplan, budsjett og skattevedtak, men kan, såfremt ikke annet er lovbestemt, tildeles myndighet i de fleste saker.

Det tilsvarende organ i fylkeskommunene, fylkesutvalget, består av medlemmer fra fylkestinget og ledes av fylkesordføreren.

## Se også
* Formannskapslovene

## Eksterne lenker
* Kommunelovens §8
Stortingets kommunalkomité (2001–2005)

**Kommunalkomitéen** er en fagkomité på Stortinget. 
Den behandler saker relatert til kommunalpolitiske saker.

Komitéen består av 14 stortingsrepresentanter.

## Representanter

# Magnhild Meltveit Kleppa (Sp), leder
# Per Sandberg (FrP), første nestleder
# Hans Kristian Hogsnes (H), andre nestleder
# Karin Andersen (SV)
# Torbjørn Andersen (FrP)
# Peter Skovholt Gitmark (H)
# Sigvald Oppebøen Hansen (A)
# Kari Lise Holmberg (H)
# Heikki Holmås (SV)
# Reidar Sandal (A)
# Karl Eirik Schjøtt-Pedersen (A)
# Anita Apelthun Sæle (KrF)
# Ivar Østberg (KrF)
# Signe Øye (A)

## Eksterne lenker
* Kommunalkomitéen
Stortingets kontroll- og konstitusjonskomité (2001–2005)

**Kontroll- og konstitusjonskomitéen** er en fagkomité på Stortinget.  Den
behandler bl.annet saker relatert til kontroll av regjeringen samt
konstitusjonelle spørsmål.

Komitéen består av 10 stortingsrepresentanter.

## Representanter
# Ågot Valle (SV), leder
# Martin Engeset (H), første nestleder
# Kjell Engebretsen (A), andre nestleder
# Siri Hall Arnøy (SV)
# Modulf Aukan (KrF)
# Berit Brørby (A)
# André Oktay Dahl (H)
# Carl I. Hagen (FrP)
# Jørgen Kosmo (A)
# Henrik Rød (FrP)

## Eksterne lenker
* Kontroll- og konstitusjonskomitéen
Stortingets næringskomité (2001–2005)

**Næringskomitéen** er en fagkomité på Stortinget.  Den
behandler bl.annet saker relatert til næringsvirksomhet,
reiseliv, landbruk, fiske og skipsfart.

Komitéen består av 14 stortingsrepresentanter.

## Representanter
# Olav Akselsen (A), leder
# Øystein Hedstrøm (FrP), første nestleder
# Ivar Kristiansen (H), andre nestleder
# Bendiks H. Arnesen (A)
# Silja Ekeland Bjørkly (H)
# Åsa Elvik (SV)
# Odd Roger Enoksen (Sp)
# Grethe Fossli (A)
# Aud Gaundal (A)
# May-Helen Molvær Grimstad (KrF)
# Michael Momyr (H)
# Inge Ryan (SV)
# Lodve Solholm (FrP)
# Einar Steensnæs (KrF)

## Eksterne lenker
* Næringskomitéen
Sorbisk

**Sorbisk** (også kalt **vendisk**) er et vestslavisk språk som snakkes av ca 60 000 mennesker i deler av Tyskland, hovedsakelig i Sachsen (ca 40 000) og i Brandenburg (ca 20 000). Det består av to skriftspråk, høysorbisk og lavsorbisk, som igjen er inndelt i tallrike dialekter.

I Tyskland bor det omkring 60 000 sorbere. Hvor mange som faktisk bruker sorbisk som dagligspråk er trolig lavere enn tallene over. De fleste er primært tyskspråklig, men snakker sorbisk helt eller bare delvis i private sammenhenger.

Særlig nedersorbisk regnes som utrydningstruet.

Sorbisk har syv kasus: nominativ, genitiv, dativ, akkusativ, instrumentalis, lokativ og vokativ.

Bemerkelsesverdig er det at språket ved siden av singularis og pluralis også har *[[dualis]]* (to-tall).Eksempel:
*Singularis: ruka (hånd)
*Dualis: ruce ([to] hender)
*Pluralis: ruki ([mer enn to] hender)

I motsetning til andre vestslaviske språk (tsjekkisk, slovakisk, polsk og kasjubisk) har obersorbisk skriftspråk og deler av de sorbiske dialektene bevart et syntetisk preteritum. Også i nedersorbisk var dette i bruk, men det døde ut i løpet av det tjuende århundret.

## Viktige sorbiske diktere og forfattere

*Jakub Bart-Ćišinski
*Handrij Zejler
*Jakub Lorenc-Zalĕski
*Jurij Koch
*Jurij Chěžka
*Jurij Brězan
*Kito Lorenc
*Róža Domašcyna
*Marja Krawcec
*Mina Witkojc
*Mato Kosyk

## Referanser


## Eksterne lenker
* Nettstedet www.sorben.de  Besøkt 7. mars 2021
* Nettstedet.niedersorbisch.de Besøkt 7. mars 2021
* Hjemmesidene til Sorbisches Institut i Bautzen, Tyskland Besøkt 7. mars 2021
* Obersorbisches Onlinewörterbuch Besøkt 7. mars 2021
*Schule für Niedersorbische Sprache und Kultur i Cottbus, Tyskland Besøkt 7. mars 2021